


Preporuke / Upute za oblikovanje licencijatskog rada
Prema uzoru na: http://www.unizg.hr/istrazivanje/doktorski-studiji/doktorski-studiji/obrasci-dr-sc-dr-art/znanstvena-podrucja-dr-sc/


Licencijatski rad piše se na hrvatskom ili nekom drugom jeziku kojim se struka služi i sadrži naslov, prošireni sažetak i ključne riječi na engleskom i hrvatskom, tj. jeziku različitom od onoga na kojem je pisan tekst djela. 
Tekst rada treba biti gramatički i pravopisno ispravan i bez tiskarskih pogrešaka. 
Rad treba biti ispisan na papiru formata A4 (210x297). 

PREPORUKA: 
· nazive poglavlja pisati velikim podebljanim (bold) slovima
· nazive potpoglavlja malim slovima.
· tekst svake stranice razdijeliti u odjeljke
· numerirati stranice (broje se sve stranice od Uvoda do kraja rada) 
· numeracija se piše u donjem desnom kutu.
Radovi predani u referadu trebaju biti uvezeni.

POSTAVKE STRANICE:
· Font (tip pisma): obavezna potpora svih hrvatskih znakova – Times New Roman
· Veličina pisma: 12 tipografskih točaka
· Prored: 1,5 redak
· Lijeva i desna margina: 2,5 cm
· Gornja i donja margina: 2,5 cm
Naslovnica ima drugačije margine!

ILUSTRACIJE (TABLICE I SLIKE):
· Sve tablice i slike (grafikoni, fotografije, crteži, sheme, dijagrami, histogrami, karte...) trebaju imati odgovarajući naslov i biti numerirane. 
· Brojevi i naslovi tablica nalaze se uvijek iznad tablica. 
· Brojevi i naslovi slika nalaze se uvijek ispod slika.
· Ako ilustracija nije izvoran doprinos autora obavezno je navođenje izvora (ako je ilustracija već objavljena), odnosno autora (ako ilustracija još nije objavljena) od kojeg je preuzeta. Izvor se navodi neposredno ispod ilustracije.
· Ako je ilustracija reprodukcija umjetničkog djela, navodi se autor (ako je poznat), naslov te ostali nužni podaci relevantni za pojedine umjetničke vrste.
· Opće pravilo je da se u svim pisanim radovima uvijek jasno mora odvojiti tuđi tekst, tuđe spoznaje i tuđi podaci od autorova teksta, njegovih zaključaka, spoznaja, ideja, podataka i sl. Od drugih se autora mogu preuzeti manji dijelovi teksta, ali se to uvijek mora označiti na jasan i uobičajen način.

RAD MORA SADRŽAVATI:
· Naslovnicu na jeziku kojim je rad pisan
· Iza nje slijedi naslovnica na engleskom, ako rad nije pisan engleskim jezikom, a ako jest onda na hrvatskom jeziku.
· Stranica s informacijama o mentoru/mentorima
· Zahvale (neobavezno)
· Izjavu o autorstvu licencijatskoga rada (obrazac preuzeti s web stranice fakulteta)
· Sažetak na jeziku na kojemu je rad napisan
· Sažetak na nekom drugom stranom jeziku
· Sažetak mora biti napisan na jednoj kartici teksta, sadržavati ključne riječi i omogućiti čitatelju razumijevanje cilja rada, metode istraživanja, rezultate s bitnim obrazloženjima te autorove zaključke.
· Ključne riječi
· Sadržaj
· Tekst rada (počevši s Uvodom)
· Zaključak
· Popis literature
· Navode se svi radovi koji su u doktorskom radu citirani, kao i oni na koje se autor poziva. Jednako tako, u popisu ne smiju biti radovi koji nisu citirani, niti oni na koje se u radu ne upućuje.
· Za detaljnije navođenje literature, doktorande se upućuje na odgovarajuću literaturu.
· Preporuka za citiranje literature i pisanje rada: https://hrcak.srce.hr/bogoslovska-smotra.
· Prilozi (neobavezno)
· Životopis autora s popisom objavljenih djela
· Životopis treba biti napisan u trećem licu jednine, a opsegom ne smije prelaziti 1800 znakova.
· Ukoliko se pri izradi rada koriste određeni prilozi (primjerice objavljeni radovi, određene ankete, obrasci i sl.), njih treba dodati na kraju rada. Mogu se označiti PRILOG A, PRILOG B… ili PRILOG 1, PRILOG 2...

· Izgled korica:
· Hrbat: 	ime autora	godina obrane		vrsta rada (licencijatski rad)

